UNOTHANDO futhi lowo othandiweyo wakho umnika lonke uthando. Unovalo ngesimo sekusasa kodwa ufunda ukuba nesibindi ngoba uke wabona esikhathini esedlule uphunyuka ezimeni eziningi ezinzima.
UYAKWAZI ukuhlalisana nabantu ikakhulukazi bobunye ubulili. Baningi abanye abakuthandayo ukusondelana nawe ngenxa yokuthi ukwazi ukuphilisana nalo lonke uhlobo lwabantu.
UYAZIBUZA uyaziphendula ngesiphetho sekusasa lakho. Uyakwazi ukubekezela empilweni kodwa ubuye uzibuze imibuzo ngezinto eziningi ezenzeka kuwena. Uhambo lwempilo luselude futhi ikusasa lakho liqhakazile.
KUMELE wenze ngakho konke okusemandleni ukuze uthando ludlondlobale. Unomfutho uma kukhona okucabangayo okuzokubeka kwelinye izinga kodwa ubuye wehle kalula lowomfutho. Uyashesha ukubona isici ezintweni eziningi.
UNGUMUNTU odalelwe izinto ezinkulu nokuba uqophe umlando empilweni yakho. Abanye bakuthatha njengomuntu oyisibonelo esihle ezimpilweni zabo. Ungumuntu ohlala efisa ukuba atuswe ezintweni ozenzayo.
KUHLE ukuba ubuye ubheke awakho amaphutha kunokuba uhlale ubheke awabanye. Ungumuntu onozwelo kulabo osondelene nabo. Kumele ufunde ukuhlukanisa iqiniso nezinto ezingakulutha.
UMDLANDLA wakho kumele uwusebenzise ezintweni ezizokubeka ezingeni elithuthukile. Ungumuntu obuye amangale ngezinye izinto ezenzeka empilweni ezingajwayelekile. Unothando oluningi kakhulu kulowo oxhumene naye.
UBUYE ube nezimfihlo ezithile kwabanye. Kokunye izimfihlo zakho zenza abanye bangayiboni kalula imizwa yakho. Funda ukungathatheli izinto phezulu kodwa wenze izinto ngesineke.
UNGUMUNTU ohlale edinga inkululeko ngaso sonke isikhathi. Uyazinikela kulowo muntu osuke umthanda. Ukuvuthwa komqondo wakho kumele kuhambisane nokwenza izinto ezilungile ezithuthukisayo.
UNEKHONO lokucabanga kanye nokuhlaziya izimo abanye abangaziboni. Unesineke sokubonisa abanye ngakho kuhle ubasize labo abadinga usizo lwakho ngale kokungabaza. Indlela oziphatha ngayo kumele ikhombise ubuqotho njalo.
OKUSEMQOKA kuwena wukuhlala ucabanga ukuthi konke okutshelwa ngabanye kuqondile. Ziningi izinto ezingamaphutha okudingeka uzilungise ngempilo yakho - eziningi uyazazi ngoba kukhona abakutshelile ngazo.